האירועים מוצגים בקווי זמן שונים. ב-1996 מטוס שבו קבוצת כדורגל של נערות מבית ספר תיכון מתרסק באזור מרוחק ושומם שבו תנאי מחיה קשים. ב-2021 שורדות ההתרסקות, שאישיותן התעצבה בצל האירועים הקשים שחוו, מתמודדות עם תעלומה שקשורה לעברן ואתגרים אישיים.
פרשת קיביה
צביאטקו בובושבסקי
צְבִיָאטְקוֹ פֶּטְרוֹב בֹּובֹּושֶבְסְקִי (בבולגרית: Цвятко Петров Бобошевски, מוכר גם כ-צְבֶטְקוֹ בובושבסקי; 20 ביולי 1884, וראצה, נסיכות בולגריה – 23 בדצמבר 1952, סופיה, הרפובליקה העממית הבולגרית) היה משפטן ופוליטיקאי בולגרי איש חוג זוונו, אשר כיהן גם כחבר פרלמנט ובמספר תפקידי שר בממשלות בולגריה. בין השנים 1944–1946 נמנה עם עוצרי המלוכה בבולגריה. בובושבסקי נמנה עם קבוצת פוליטיקאים ואנשי ציבור, אשר נודעו כ-"קבוצת ה-63", שנאבקו נגד כוונתו של בוריס השלישי, מלך בולגריה וממשלתו, לגרש את יהודי בולגריה למחנה ההשמדה טרבלינקה.
ראשית חייו והקריירה הפוליטית.
צבטקו בובושבסקי נולד בווראצה למשפחת סוחרים אמידה. הוא סיים בית ספר תיכון בסופיה, ובהמשך יצא ללימודי משפטים בסורבון, אותם סיים ב-1906. בובושבסקי שב לעיר הולדתו ועסק בעריכת דין. בראשית שנות ה-20 של המאה ה-20 הצטרף למפלגת העם, ובהמשך ב-1923 נטל חלק בהפיכה שהובילה להדחת ממשלו של אלכסנדר סטמבוליסקי. הוא מונה לשר המסחר, התעשייה והעבודה בממשלתו של אלכסנדר צאנקוב ובנובמבר 1924 מונה לשר המשפטים של בולגריה וכיהן בתפקידו עד סיום כהונתו של צאנקוב בינואר 1926. ב-1925 שכל את אחיו ספאס בפיגוע בכנסיית סווטה נדליה.
עם מינויו של אנדריי ליאפצ'ב לתפקדי ראש הממשלה, מונה שוב בובושבסקי לתפקיד שר המסחר, התעשייה והעבודה וכיהן בתפקידו עד מאי 1930. בובושבסקי נמנה עם חוג זוונו והיה מקורב לראשיו דמיאן ולצ'ב וקימון גאורגייב. במאי 1934 נמנה עם תומכי הפיכת הליגה הצבאית. לאחר ההפיכה ועד 1936, מונה לנהל בנק בבעלות המדינה.
מלחמת העולם השנייה ולאחריה.
במהלך מלחמת העולם השנייה, בובושבסקי לא תמך בהצטרפות בולגריה להסכם התלת-צדדי. במאי 1943 עם פרסום צווי הגירוש ליהודי סופיה התכנסו בדירתו של דמיאן ולצ'ב אישי ציבור מכל גוני הקשת הפוליטית בבולגריה, אנשי רוח ואנשי אקדמיה ובהם: צבטקו בובושבסקי, ניקולה מושאנוב, דימו קזאסוב, ניקולה פטקוב, אטאנאס בורוב וקימון גאורגייב. הוכן מכתב שיועד אישית למלך בוריס השלישי ובו נכתב בין השאר על הגירוש:
המכתב נחתם בידי 63 אנשי הציבור ונמסר אישית לארמון המלך על ידי דימו קזאסוב וצבטקו בובושבסקי. הייתה זו הפעם הראשונה בו שוגר איום אישי למלך בוריס, תוך ציון אחריותו האישית לאירועים.
בובושבסקי הצטרף לחזית המולדת של בולגריה. ב-9 בספטמבר 1944 התחוללה בבולגריה הפיכה צבאית שהובלה על ידי חזית המולדת ונשענה על הגעת הצבא האדום לסופיה בו ביום. הממשלה המלוכנית הודחה ובמקומה הוקמה ממשלה בראשות קימון גאורגייב. עוצרי המלוכה הודחו מתפקידם. ב-15 בספטמבר מונה צבטקו בובושבסקי לאחד מעוצרי המלוכה החדשים, והוא כיהן בתפקידו עד 18 בספטמבר 1946 עת בוטלה רשמית המלוכה בבולגריה ויורש העצר סימאון השני ומשפחתו, עזבו את בולגריה מחשש לחייהם.
אחריתו.
צבטקו בובושבסקי הלך לעולמו בסופיה ב-1952 והוא בן 68, ונקבר בבית הקברות המרכזי בסופיה. ממשלתו של וולקו צ'רבנקוב ספדה לבובושבסקי וציינה שהיה אחד המדינאים המובילים בבולגריה. בובושבסקי היה נשוי ואב לשתי בנות. עוטר בעיטור לגיון הכבוד.
גמל שלמה יערות גשם אוסטרלי
גמל שלמה יערות הגשם האוסטרלי (שם מדעי: Hierodula majuscula) הוא חרק בסדרת גמלי השלמה. גמל שלמה זה הוא מהגדולים ביותר באוסטרליה, באורך של כ-7 סנטימטרים בבגרותו. הם נפוצים באזורים הטרופיים שבצפון אוסטרליה, וניזונים מפרפרים גדולים, שפיריות ושלל מינים אחרים של חסרי חוליות.
תיאור.
גמל שלמה זה בעל גוף ארוך וירוק. לנקבה והזכר מופיעות כנפיים כאשר הם מגיעים לבגרות. החלק הפנימי של זוג הרגליים הקדמיות בעל גוון אדום ושחור והצד התחתון של בית החזה סגול. תחת איום, לדוגמה טרף גדול יותר, גמל השלמה חושף את הצבעים הללו על ידי הרמת רגלי הטרף הקדמיות. ניתן להבדיל בין הזכר והנקבה על ידי הפרש הגדלים ביניהם, הנקבה גדולה בעוד הזכר קצר ודק יותר. כנפי הזכר ארוכות יותר מאשר כנפי הנקבה והוא נוטה להשתמש בהן יותר. דרך נוספת לקבוע את מינו של גמל השלמה האוסטרלי (שחלה על כל זני גמל השלמה) היא על פי מספר הפסים הרוחביים שעל גופו - לנקבות יש 6 ולזכרים 7.
רבייה והתנהגות.
הנקבות מוכנות לרבייה כשבוע לאחר הפיכתן מנימפות לבוגרות. הנקבה היא אגרסיביות במיוחד והיא מרבה לטרוף את הזכר בעת הרבייה. הזכר מסוגל להמשיך בתהליך הרבייה גם לאחר שהנקבה סיימה לאכול את ראשו וצווארו. גופו של הזכר יספק לנקבה חלבון רב בשביל ייצור הביצים. יתרה מכך, מוחו של הזכר מעכב את שחרור הזרע. אכילת הראש מביאה גם להסרת העיכוב ובכך מגדילה את הסיכוי להפריה מוצלחת. לאחר 20–40 יום מהזדווגות מוצלחת, תטיל הנקבה את הביצים בתוך שכבת קצף שנקראת תיק ביצים. תיק הביצים מתקשה ושומר על הביצים במהלך החורף. הביצים מתפתחות בתוך השק במשך מספר חודשים ולאחר מכן יצאו ממנו כ-400 נימפות חדשות.
בשבי.
גמל השלמה האוסטרלי הוא חיית מחמד נפוצה אצל חובבי גמלי שלמה עקב גודלו המרשים והקלות היחסית שבגידולם. רבים מצליחים לזווג בשבי את מין זה תוך כדי שמירה על הזכר על ידי הצעת אוכל כהסחת דעת עבור הנקבה.
לאיוש קרדוש
לאיוש קרדוש (במקור קוֹהְן-הגרסה ההונגרית-אוסטרית לכהן, בהונגרית: Kardos Lajos; ראקושפלוטה, 14 בדצמבר 1899 – לונדון, 12 ביולי 1985) היה פסיכולוג יהודי-הונגרי, פרופסור באוניברסיטה, חבר נספח של האקדמיה ההונגרית למדעים. הוא השיג תוצאות מדעיות יוצאות דופן בתחום הכרת החושים (קביעות תפיסתית).
ביוגרפיה.
לאיוש קוהן (כהן) נולד במשפחה יהודית כבנם של המהנדס אילש קוהן ושל ינקה בלאו. הוא השלים את השכלתו הגבוהה בווינה, שם היה תלמידו של קארל ביהלר (Karl Bühler). הוא קיבל דוקטור לרפואה ב-1925 ותואר במדעי הרוח ב-1929. אחר כך בילה במחקר חמש שנים בארצות הברית על מלגת קרן רוקפלר חלקית באוניברסית קולומביה בניו יורק. ב-1938 נשא לאישה בבודפשט את אגנש (צלמת במקצועה) בתם של מיקשה שאאר ושל ינקה הרצפלד. הוא לא קיבל עבודה כפסיכולוג בהונגריה עד 1945. בין 1947 ל-1971 (עד לפרישתו) היה ראש המחלקה לפסיכולוגיה באוניברסיטת אטווש לוראנד. ראש המכון לפסיכולוגיה ולאחר מכן החוג לפסיכולוגיה עד פרישתו לגמלאות (1971). קרדוש היה נשיא האגודה הפסיכולוגית ההונגרית. (1975-1970) וכן עמד במשך שנים בראש הוועדה הפסיכולוגית של וועדת ההסמכה המדעית.
בשנות ה-50, המחלקה לפסיכולוגיה שבראשה עמד הייתה הנציגה היחידה של המשכיות הפסיכולוגיה המדעית בהשכלה הגבוהה בהונגריה.
Light Switch
Light Switch הוא סינגל של הזמר האמריקאי, צ'ארלי פות', שיצא על ידי אטלנטיק רקורדס, ב-20 בינואר 2022. השיר צפוי להיות הסינגל המוביל של אלבום האולפן השלישי שלו, "Charlie". השיר נכתב על ידי צ'ארלי פות', יעקב כשר, הינדלין וג'ייק טורי, והופק על ידי צ'ארלי פות'.
נכון לאפריל 2022, השיר הושמע למעלה מ-136 מיליון פעמים בספוטיפיי.
וידאו קליפ.
הווידאו קליפ, שבוים על ידי כריסטיאן ברסלאור, יצא בערוץ היוטיוב של פות' ב-20 בינואר 2022. נכון לאפריל 2022, הווידאו קליפ נצפה למעלה מ-54 מיליון פעמים.
ארצ'יבלד פרייזר נאש
ארצ'יבלד פרייזר נאש (באנגלית: Archibald Goodman Frazer Nash; 30 ביוני 1889, היידראבאד, הממלכה המאוחדת–10 במרץ 1965) היה מהנדס מכונות בריטי.
ארצ'יבלד פרייזר נאש נולד בהיידראבאד שאז הייתה תחת שליטה של האימפריה הבריטית. הוא למד הנדסה בלונדון ואחרי סיום הלימודים החל לעבוד בחברות הנדסה.
בשנת 1910 ביחד עם הנרי גודפרי, חברו מתקופת הלימודים, הוא הקים חברה לייצור מכוניות "GN". המכונית הראשונה נמכרה בשנת 1911 וייצור נמשך עד לשנת 1922 בבריטניה ועד לשנת 1925 בצרפת.
בשנת 1917 נאש נכנס לתחום תעופה והוא עבד במחלקה טכנית של חיל האוויר המלכותי בדרגת קפטן עד לשנת 1919.
בשנת 1923 נאש הקים חברה נפרדת לייצור מכוניות ספורט בשם Frazer Nash. בשנת 1929 הוא עזב את ניהול החברה אך נותר בעל מניות העיקרי.
בשנת 1929 הוא הקים חברה Nash &amp; Thompson שעסקה בייעוץ הנדסי. בין היתר החברה זכתה בחוזה ייועץ למשרד התעופה בריטי. בשנות ה-30 החברה נמכרה לחברה Parnall והמשיכה לתכנן ולייצר מכשירים לתעשיית התעופה ותעשייה ביטחונית. בין היתר נאש תכנן מספר מערכות נשק שהותקנו במטוסים בריטיים במהלך מלחמת העולם השנייה.
גם לאחר מלחמת העולם השנייה נאש המשיך בתכנן מכרישים לתעשייה ביטחונית, תעשיית תעופה ולתחום מתפתח של ניצול אנגריה גרעינית. Frazer-Nash Research המשיכה לפעול גם אחרי מוטו של נאש בשנת 1965.
סריטה
פרס גראמי לאלבום ה-R&amp;B הטוב ביותר
פרס הגראמי לאלבום ה-R&amp;B הטוב ביותר הוא פרס המוענק בטקס פרסי הגראמי, טקס שהוקם בשנת 1958 ונקרא במקור פרסי הגרמופון ליצירות איכותיות באלבומים בז'אנר מוזיקת ה-R&amp;B.
על פי מדריך תיאור הקטגוריות לטקס פרסי הגראמי ה-54, הפרס ניתן לאלבומים "המכילים לפחות 51% זמן נגינה של רצועות R&amp;B ווקאליות עכשוויות שהוקלטו לאחרונה" שעשויים גם "לשלב אלמנטים של הפקה השייכים למוזיקת ראפ".